МОДЕЛ УГОВОРА О ПРУЖАЊУ УСЛУГА ИЗРАДЕ ПЛАНСКЕ И ДЕЛА ТЕХНИЧКЕ ДОКУМЕНТАЦИЈЕ ЗА РЕАЛИЗАЦИЈУ ПРОЈЕКТА ИЗГРАДЊЕ РЕВЕРЗИБИЛНЕ ХИДРОЕЛЕКТРАНЕ ЂЕРДАП 3


1.Република Србија, Министарство рударства и енергетике, Београд, улица Немањина 22-26, ПИБ 108509991, МБ 17855182, број рачуна 840-1620-21, које заступа министар Дубравка Ђедовић Хандановић ( у даљем тексту: Наручилац)

и

2. ______________________________________________________________________,са седиштем_______________________ ул. ___________________ бр. ______, ПИБ____________________кога заступа________________________(у даљем тексту: Пружалац услуге).

Уговорне стране сагласно констатују:
· да је Влада Закључком 05 број 401-6076/2026 од 18. јуна 2026. године дала сагласност да Наручилац преузме обавезе по Уговору који се односи на капиталне издатке и захтева плаћање у више година за капитални пројекат „Израда пројектно-техничке документације за изградњу реверзибилне хидроелектране Ђердап 3“  
· да је Наручилац у складу са чл. 52. Закона о јавним набавкама („Сл.гласник РС“, број 91/19, 92/23), (у даљем тексту: ЗЈН)  спровео отворени поступак јавне набавке за набавку Услуга израде планске и дела техничке документације за реализацију пројекта реверзибилне електране Ђердап 3 (у даљем тексту: Пројекат) ради закључења уговора о јавној набавци, на основу Одлуке о спровођењу поступка јавне набавке број: 
· да је Пружалац услуге дана________. године доставио понуду број: _______(у даљем тексту: Понуда), која представља саставни део овог Уговора и само се тако може тумачити;
· да је Наручилац на основу Извештаја о поступку јавне набавке бр._____од ____ године, у складу са чланом 146. Закона о јавним набавкама, донео Одлуку о додели уговора број:___________од _________ године, прихватио понуду Пружаоца услуге и изабрао Пружаоца услуге за набавку услуга из спроведеног поступка јавне набавке; 
· овај уговор закључује се у складу са:
· Законом о јавним набавкама („Службени гласник РС”, бр. 91/19, 92/23) и пратећом подзаконском регулативом;
· Законом о планирању и изградњи ("Сл. гласник РС", бр. 72/2009, 81/2009 – испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021, 62/2023 и 91/2025);
· Законом о стратешкој процени утицаја на животну средину(„Службени гласник РС“, бр. 94/24);
· Законом о облигационим односима („Службени лист СФРЈ“ бр. 29/78, 39/85, 45/89 – одлука УСЈ и 57/89, „Службени лист СРЈ“ бр. 31/93, „Службени лист СЦГ“ бр. 1/2003 – Уставна повеља и „Службени гласник РС“, бр. 18/2020 ); 
· Законом о роковима измирења новчаних обавеза у комерцијалним трансакцијама („Службени гласник РС“ бр.119/2012, 68/2015, 113/2017, 91/2019, 44/2021, 44/2021- др.закон, 130/2021, 129/2021-др. закон, 138/2022, 109/2025);
· другим релевантним прописима.

                                                      ПРЕДМЕТ УГОВОРА 
И ОПИС УГОВОРЕНИХ УСЛУГА
Члан 1.
Предмет Уговора је пружање услуга израде следеће студијске, техничке и планске документације: 
· Генерални пројекат, којим ће се дефинисати генерална концепција система, макролокација и просторна диспозицију основних објеката, основне функционалне, технолошке и техничке карактеристике, могућа фазност реализације, услови експлоатације, однос Пројекта према постојећем ХЕПС „Ђердап“, као и основни ефекти, утицаји, ризици и услови за даљи развој Пројекта.
· Претходна студија оправданости, којом ће се на основу концепције, варијанти, фазности, техничких параметара, процене инвестиционе вредности, режима рада, енергетских ефеката, ограничења и ризика дефинисаних Генералним пројектом, утврдити да ли је даљи развој РХЕ „Ђердап 3“ оправдан, под којим условима, у којој конфигурацији и кроз који фазни сценарио.
· Просторни план подручја посебне намене, којим ће се створити плански основ за дефинисање дугорочне концепције просторног развоја подручја посебне намене, као и плански основ за уређење, изградњу и заштиту простора у смислу његовог директног спровођења издавањем локацијских услова у складу са законом.
· Стратешка процена утицаја на животну средину, којом ће да се обезбеди да се планска решења за РХЕ „Ђердап 3“ формирају, проверавају и унапређују уз благовремено сагледавање могућих значајних утицаја на животну средину, природне вредности, воде, земљиште, биодиверзитет, културно наслеђе, становништво, здравље људи, климу, предео и прекогранични контекст.

Поред израде наведене документације, у оквиру овог Уговора Пружалац услуге ће извести и пратеће активности техничке подршке, које се спроводе у функцији припреме, представљања, усаглашавања и коришћења резултата документације у координацији и хармонизацији са релевантним националним и прекограничним субјектима и другим заинтересованим странама.
Све наведене услуге Пружалац услуге ће извести у свему у складу са условима и техничким спецификацијама (Пројектним задатком) из конкурсне документације, Понудом Пружаоца услуге и Динамичким планом који чине саставни део овог уговора.

                                             
УГОВОРЕНА ВРЕДНОСТ (ЦЕНА)
         Члан 2.
Уговорена вредност (цена) услуга израде планске и техничке документације за изградњу РХЕ Ђердап 3 износи:
______________ динара (словима: ______________динара) без ПДВ-а, односно ________динара (словима: _______динара) са ПДВ-ом. 
У цену су урачунати, oсим вредности предметних услуга неопходних за извршење Уговора и сви остали зависни трошкове изабраног понуђача који су потребни за реализацију уговорених обавеза. 
Уговорена цена је фиксна и не може се мењати до окончања извршења уговора.

Члан 3.
Уговорена вредност је укупна цена из Понуде Пружаоца услуге и иста представља максималан плативи износ Пружаоцу услуге.
Измена уговорене вредности (цене) у смислу њеног увећања могућа је под условима утврђеним конкурсном документацијом и овим Уговором, само под условима и у границама прописаним одредбама Закона о јавним набавкама које се односе на измене током трајања уговора. 
Уговорена вредност (цена) може бити повећана током трајања Уговора само у случају наступања непредвиђених околности које би условиле додатна кадровска, материјална или временска ангажовања Пружаоца услуге, и то из објективних разлога који се нису могли предвидети у тренутку објављивања позива за подношење понуда за јавну набавку на основу које је закључен овај Уговор, као и из разлога који би били повезани са изменама прописа, неочекиваним догађајима, ванредним околностима, или актима и мерама државне власти, потребом за отклањањем ризика од наступања штете, вишом силом, односно из разлога који су последица непредвиђених околности, или из других разлога на које Наручилац није могао да утиче. У таквом случају, биће закључен посебан анекс Уговора, уз поштовање норми и ограничења која су прописана Законом о јавним набавкама за измене током трајања уговора.


                                                 НАЧИН И РОК ПЛАЋАЊА
Члан 4.
Наручилац се обавезује да пружаоцу услуге и/или подизвођачима (у  случају да су се изјаснили да се директно врши уплата извршеног посла од стране подизвођача на његов рачун) плаћање врши привременим ситуацијама/рацунима и окончаном ситуацијом/рачуном и то на следећи начин:
Плаћање ће се вршити по окончању појединачних фаза уговора и спровођењу процедура предвиђених за одговарајућу врсту документације, према следећој динамици:
1) 20% од укупно уговорене цене – по изради концепта Генералног пројекта (Књиге 1 до 8);
2) 20% од укупно уговорене цене – по изради комплетног нацрта Генералног пројекта (Књиге 1 до 15);
3) 7% од укупно уговорене цене – по изради нацрта Претходне студије оправданости;
4) 14% од укупно уговорене цене – по прибављању позитивног извештаја Ревизионе комисије за генерални пројекат и ПСО;
5) 4% од укупно уговорене цене – по спроведеном раном јавном увиду у ППППН;
6) 10% од укупно уговорене цене – по изради нацрта Просторног плана подручја посебне намене;
7) 4% од укупно уговорене цене – по спроведеном јавном увиду за Просторни план подручја посебне намене;
8) 2% од укупно уговорене цене – по усвајању Просторног плана подручја посебне намене од стране Владе Републике Србије;
9) 3% од укупно уговорене цене – по изради нацрта Извештаја о стратешкој процени утицаја на животну средину;
10) 2% од укупно уговорене цене – по окончању процедуре разматрања Извештаја о стратешкој процени утицаја на животну средину и предаји коначног извештаја;
11) 1,5% од укупно уговорене цене квартално (у шест кварталних делова – укупно 9% од укупно уговорене цене) – на име координације и хармонизације са прекограничним и другим заинтересованим субјектима;
12) 5% од укупно уговорене цене – по коначној предаји комплетне документације и окончању свих уговорних обавеза;
Наручилац ће плаћање вршити у року до 45 дана од дана пријема уредно испостављене и потврђене ситуације/рачуна.
Плаћање се врши уплатом на рачун пружаоца услуге________________ и/или подизвођача____________(у случају да су се изјаснили да се директно врши уплата извршеног посла на рачун подизвођача).
Обавезе које доспевају у текућој и наредним буџетским годинама извршаваће се до висине средстава обезбеђених финансијским планом и буџетом Републике Србије за те године.   
  	У случају измене динамике обезбеђивања и расподеле средстава по буџетским апропријацијама у текућој или наредним буџетским годинама, уговорне стране могу извршити измену динамике плаћања, односно процената и рокова плаћања по појединачним фазама уговора, у складу са обезбеђеним средствима, о чему ће бити закључен анекс уговора, у складу са одредбама овог уговора и закона којим се уређују јавне набавке.
Изменом из претходног става не може се мењати предмет уговора нити укупно уговорена вредност уговора.

                                    РОК ПРУЖАЊА УСЛУГА
Члан 5.
Рокови за пружање услуга израде техничке и планске документације које су предмет јавне набавке износе:
1) рок за израду Генералног пројекта је 9 месеци од дана закључења Уговора (за Концепт Генералног пројекта – 4 месеца од дана закључења уговора, за Нацрт ГП – 9 месеци од дана закључења уговора); 
2) рок за израду Претходне студије оправданости је 11 месеци од дана закључења Уговора;
3) рок за израду Просторног плана подручја посебне намене је 15 месеци од дана закључења Уговора (за елаборат за рани јавни увид – 6 месеци од дана закључења Уговора, за нацрт ППППН – 12 месеци од дана закључења Уговора, за финализацију ППППН након јавног увида – 15 месеци од дана закључења Уговора);
4) рок за израду Стратешке процене утицаја на животну средину је 15 месеци од дана закључења Уговора (за нацрт СПУЖС – 12 месеци од дана закључења Уговора, за финализацију СПУЖС након јавног увида – 15 месеци од дана закључења Уговора);
5) координација и хармонизација са прекограничним и другим заинтересованим субјектима реализује се као континуална активност до коначне предаје комплетне документације и окончања свих уговорних обавеза.
Време рада ревизионе комисије (вршење стручне контроле), као и техничке контроле, неће се урачунавати у уговорени рок за испуњење обавеза Извршиоца услуге.
У случају измене динамике поступања надлежних органа (одлука о изради ППППН, одлука о изради СПУЖС,  прибављање услова од надлежних институција, процедура јавног увида и усвајање СПУЖС и ППППН и сл.), уговорне стране могу извршити измену рокова за пружање услуга из става 1 овог члана, у складу са насталим околностима, о чему ће бити закључен анекс уговора, у складу са одредбама овог уговора и закона којим се уређују јавне набавке.
Пружалац услуге је дужан да предметне услуге изврши у уговореном року. Неизвршење услуга у уговореном року представља основ за наплату уговорне казне, али и разлог за раскид уговора и наплату средства обезбеђења, а Наручилац има право и на накнаду штете.
Уговорне стране могу приступити изменама уговора о јавној набавци у погледу рокова за пружање уговорених услуга само на основу писаног споразума у форми анекса уговора, у случају изузетно неповољних временских прилика које онемогућавају пружаоца услуге у испуњењу уговорних обавеза – за време трајања таквих временских прилика, и из других објективних разлога који се нису могли предвидети у тренутку објављивања позива за подношење понуда за јавну набавку бр., односно из објективних разлога који су јасно и прецизно одређени у конкурсној документацији и овом уговору, односно који су предвиђени посебним прописима, и то како по захтеву Наручиоца, тако и по захтеву Пружаоца услуге, уз поштовање одредби важећег ЗЈН. Ти разлози могу бити повезани са изменама прописа, неочекиваним догађајима, мерама државне власти, потребом за отклањањем ризика од наступања штете, вишом силом, ванредним околностима, околностима које онемогућавају испуњење уговорних обавеза, а за које није одговорна страна која захтева продужетак уговореног рока, или другим објективним разлозима на које уговорне стране нису могле да утичу.  

ДИНАМИЧКИ ПЛАН
Члан 6.
Динамички план је усвојени када је потписан од стране стручних лица Наручиоца и овлашћеног лица Пружаоца услуге.
Реализацију и праћење појединачних фаза, Пружалац услуге је обавезан да у потпуности обезбеди у роковима из динамичког плана. 
Пружалац услуге је дужан да у присуству представника Наручиоца, сваких 15 дана, изврши анализу испуњења уговорених обавеза и да према указаној потреби предузима одговарајуће мере за убрзање посла ради усклађивања са динамичким планом, као и да предузима друге мере за отклањање констатованих пропуста и одступања у процесу израде техничке документације.
Пружалац услуге ће одмах, у писаној форми, обавестити Наручилац о настанку околности, због којих посао може каснити или бити прекинут.
Пружалац услуге је у обавези да Наручиоцу достави писани захтев за продужење уговореног рока. Захтев за продужетак рока треба да садржи детаље о узроцима и разлозима кашњења или прекида посла. 
Одмах по пријему захтева из претходног става, Наручилац ће размотрити разлоге и оправданост захтева за продужење рока и уколико су разлози за продужење рока оправдани, присупиће закључењу Анекса уговора. 
Уговорени рок ће бити продужен када уговорне стране о томе сачине анекс уговора.
У случају да Пружалац услуге не испуњава усвојен динамички план, обавезан је да уведе у рад више смена, продужи смену, или уведе у рад више техничког особља, без права на повећане трошкове или посебну накнаду за то. 
Пружалац услуге се одриче права на накнаду штете коју евентуално претрпи услед продужетка рока.
Уколико Наручилац утврди да Пружалац услуге не прати динамику извршења посла и ако након писаног упозорења у року наведеном у писаном упозорењу, не констатује да је кашњење у реализацији посла надокнађено, Наручилац може наплатити банкарску гаранцију за добро извршење посла, а уговор се може раскинути и затражити накнада штете.
Сходно члану 161. Закона о јавним набавкама, уговор о јавној набавци се може изменити ради промене подизвођача за део уговора који је првобитно био поверен подизвођачу, ради увођења једног или више нових подизвођача у складу са ЗЈН у случају преузимања извршења дела уговора који је првобитно био поверен подизвођачу.
У случају из претходног става овог члана уговора, Пружалац услуге доставља Наручиоцу, захтев за измену уговора са доказима да за новог подизвођача не постоје основи искључења из члана 111. ЗЈН.
                                                            ПОДИЗВОЂАЧ
Члан 7.
	 
*Пружалац услуге ће део услуга које су предмет овог уговора извршити преко Подизвођача _______________________, ул. ____________________________ бр. ____, ПИБ _______________________, матични број __________________, који ће извршити ___% јавне набавке на основу које је овај уговор закључен, и то у делу __________________________, у свему у складу са Понудом. 
(*или / алтернативно:На реализацији овог уговора није ангажован подизвођач.).

                                            ОБАВЕЗЕ ПРУЖАОЦА УСЛУГЕ
Члан 8.
Пружалац услуге се обавезује:
· да благовремено и детаљно проучи Пројектни задатак на основу којег се израђује планска и техничка документација чија израда је предмет овог Уговора, као и да од Наручиоца благовремено, писмено, затражи објашњење у вези са недовољно јасним детаљима, у складу са чим је Наручилац дужан да поступи и да у примереном року Пружаоцу услуге, у писменој форми, пружи тражено објашњење о Пројектном задатку;
· да у року од највише десет дана од дана закључења Уговора достави Наручиоцу на сагласност динамички план израде предметне техничке и планске документације, у складу са условима из Техничких спецификација (Пројектног задатка) и у складу са роковима пружања предметних услуга и реализације овог Уговора;
· да, сходно врсти планске и техничке документације чија израда је предмет овог Уговора, достави решење о одговорним пројектантима по областима наведеним у техничким спецификацијама за јавну набавку бр. (Пројектном задатку), у складу са прописима и достављеном Понудом;
· да Наручиоцу достави планску и техничку документацију чија израда је предмет овог Уговора, у уговореним роковима, у свему под условима и на начин дефинисан Пројектним задатком који је садржан у конкурсној документацији за јавну набавку;
· да преузме обавезу и одговорност да ће у року од највише 10 дана поступити по примедбама ревизионе комисије (стручне контроле / стручне комисије), у складу са одредбама овог Уговора;
· да учествује у координацији и хармонизацији са прекограничним субјектима, у свему под условима и на начин дефинисан Пројектним задатком који је садржан у конкурсној документацији за јавну набавку;
· да предметне услуге пружа у свему према условима овог Уговора и конкурсне документације за јавну набавку, према правилима струке, техничким нормативима и стандардима, са одговарајућим степеном пажње доброг привредника и доброг стручњака, у складу са законом, подзаконским актима и другим прописима који уређују предметну област;
· да без писане сагласности Наручиоца, током пружања услуга не објављује, нити чини доступним трећим лицима документацију и податке које је добио од Наручиоца ради пружања предметних услуга, било у целини, било у деловима, и да третира као поверљиве све техничке и друге податке везане за Уговор. Сви документи, нацрти и друге информације у вези са уговором Пружалац услуге је дужан да користи искључиво за извршење уговорних обавеза;
· да преузме потпуну одговорност за извршење уговорних обавеза и квалитет извршене услуге, као и да током реализације уговора поступи по евентуалним примедбама Наручиоца на начин и у примереном року који одреди Наручилац евентуалне недостатке отклони;
· да се приликом реализације Уговора у свему придржава уговорних одредби
· Пружалац услуге у потпуности одговара Наручиоцу за извршење уговорених обавеза, те и за услуге извршене од стране подизвођача, као да их је сам извршио. 

                                                  ОБАВЕЗЕ НАРУЧИОЦА
Члан 9.
Наручилац се обавезује:
· да благовремено и уредно предузима акте и радње предвиђене овим Уговором и да комуникацију са Пружаоцем услуге организује и врши на начин којим се обезбеђује што ефикасније и сврсисходније извршење уговорних обавеза, а посебно да, у примереном року, Пружаоцу услуге у писменој форми пружи објашњење о Пројектном задатку, када Пружалац услуге то затражи, и да Пружаоцу услуге омогући увид документацију потребну за извршење обавеза по овом уговор, сходно одредбама овог Уговора и техничким спецификацијама за јавну набавку бр. - Пројектном задатку;
· да Пружаоцу услуге уредно и благовремено обавештава о свим околностима које би могле бити од значаја и од утицаја на испуњење обавеза Пружаоца услуге;
· да омогући Пружаоцу услуге вршење предметних услуга уредним достављањем расположиве документације која је потребна за извршење уговорених услуга и предузимањем других потребних мера у складу са законом, другим релевантним прописима и уговорним обавезама;
· да уредно изврши плаћање, под условима и на начин предвиђен чланом 5. овог уговора;
· да, по окончању уговора, на захтев Пружаоца услуге изврши повраћај нереализованих средстава обезбеђења у року од 5 дана од дана достављеног захтева.
                                                        
УГОВОРНА КАЗНА
Члан 10.
Уколико Пружалац услуге не извршава услугу у уговореним роковима, за сваки дан закашњења Наручиоцу износ од 0,2 % уговорене цене за јединичну позицију за пројекат са чијом израдом је у закашњењу, с тим да укупан износ наплаћене уговорне казне не може прећи 10% укупне уговорене вредности (цене), прецизиране чланом 3., став 1. овог уговора.
Уколико Пружалац услуге не изврши услугу или је изврши делимично, обавезан је да плати Наручиоцу уговорну казну у висини од 10% укупне уговорене вредности (цене) услуге. 
Право Наручиоца на наплату уговорне казне не утиче на право Наручиоца да захтева накнаду штете у складу са законом.

                                                СРЕДСТВО ОБЕЗБЕЂЕЊА
Члан 11.
Пружалац услуге се обавезује да у року од 15 дана од дана закључења уговора, преда Наручиоцу (Министарству рударства и енергетике Републике Србије):
- банкарску гаранцију за добро извршење посла у износу од 10% од вредности уговора без ПДВ-а и са роком важења најмање 30 (тридесет) дана дужим од рока трајања Уговора дефинисаног чланом 19. овог уговора, која мора бити безусловна, неопозива, без права на приговор и платива на први позив, а у корист Наручиоца, сходно члану 1087. Закона о облигационим односима. 
У случају продужења рока важења банкарске гаранције за добро извршење посла, износ те гаранције се не може смањити. 
Ако Пружалац услуге, ни после достављене опомене од стране Наручиоца, не продужи рок важења банкарских гаранција из ст. 1 и 2. овог члана, Наручилац активира банкарске гаранције и шаље их на наплату пословној банци Пружаоца услуге.
Банкарска гаранција из овог члана мора имати клаузулу да је гаранција неопозива, безусловна и наплатива на први позив без приговора.    
Након закључења уговора Пружалац услуге електронски доставља овлашћеној особи Наручиоца текст банкарске гаранције на усаглашавање. Овлашћена особа Наручиоца обавештава Пружаоца услуге да је сагласна са текстом банкарске гаранције, или обавештава да није сагласна са текстом банкарске гаранције уз навођење потребних корекција у тексту гаранције да би иста била прихватљива за Наручиоца. Поступак се понавља док се Наручилац не сагласи са текстовима банкарских гаранција.
Након сагласности Наручиоца на текстове гаранција Пружалац услуге може доставити банкарску гаранцију на један од следећих начина:
1. преко Народне банке Србије, уколико се за банкарску гаранцију доставља SWIFT порука којим се издаје банкарска гаранција (уколико је пружалац услуге страно правно лице); или
2. личном доставом оригиналног примерка банкарске гаранције, заједно са пропратним актом за достављање банкарске гаранције (Краља Милана 36, 11000 Београд, Република Србија).
Наручилац може одбити да прими банкарску гаранцију уколико:
· текст банкарске гаранције није усаглашен пре достављања;

Члан 12.
Пружалац услуге се обавезује да у року од 15 дана од дана закључења уговора, преда Наручиоцу оригинал или оверене фотокопије: полису осигурања од професионалне одговорности за штету коју може причинити другој страни, у складу са Правилником о условима осигурања од професионалне одговорности („Службени гласник РС”, број 81/23).
ВИША СИЛА
   Члан 13.
Уколико после закључења овог Уговора наступе околности више силе које доведу до ометања или онемогућавања извршења обавеза дефинисаних Уговором, рокови извршења обавеза ће се продужити за време трајања више силе. 
Виша сила подразумева екстремне и ванредне догађаје који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови исл.), императивне одлуке власти (забрана промета увоза и извоза и сл.) и сл.
Уговорна страна које је погођена вишом силом одмах ће у писаној форми обавестити другу страну о настанку непредвиђених околности (више силе) и доставити одговарајуће доказе. 

                                                       РАСКИД УГОВОРА
                                                                 Члан 14.
Уколико би израђена планска и техничка документација имала такав недостатак који би је чинио неупотребљивом, или би била израђена у супротности са изричитим условима овог Уговора, Наручилац може, не тражећи претходно отклањање недостатака, раскинути овај Уговор и захтевати накнаду штете. 
	Свака од уговорних страна има право на једнострани раскид овог уговора, под условом да друга страна и по протеку рока од 15 дана од дана пријема писмене опомене да не испуњава обавезе из овог уговора, не поступи по примедбама из исте опомене. 
Наручилац има право на једнострани раскид уговор, посебно у следећим случајевима:
· уколико Пружалац услуге одустане од уговора,
· ако Пружалац услуге не испуњава уговорне обавезе у року утврђеном усвојеним динамичким планом или уговором или се основано може очекивати да исте неће испунити у року или из неоправданих разлога прекине са пружањем услуга,
· ако Пружалац услуге неоправдано касни дуже од 15 дана на два узастопна међурока утврђена динамичким планом без могућности да надокнади изгубљено време,
· ако Пружалац услуге у разумном року не поступи по налогу Наручиоца да отклони неки уочени недостатак што утиче на правилно вршење услуга и рок реализације,
· ако је Пружалац услуге, упркос претходним упозорењима Наручиоца у писаној форми, пропустио да изврши услуге у складу са уговором или стално и свесно занемарује да изврши своје обавезе по овом уговору,
· ако као подизвођача ангажује лице које није наведено у понуди,
· уколико не обавести Наручиоца о промени података у вези испуњености обавезних и додатних услова за учешће у поступку јавне набавке,
· ако је Пружалац услуге добио осуђујућу пресуду која се односи на његове професионалне поступке,
· у случајевима промене законске регулативе и других непредвиђених околности које онемогућују даљи наставак активности.
· у другим случајевима када Пружалац услуге не испуњава своје обавезе у складу са овим уговором.
	У случају из претходног става, Наручилац доставља опомену, писаним путем и обавештава другу уговорну страну да су стекли услови за раскид овог уговора, услед чега сматра овај уговор раскинутим.
У случају да Пружалац услуге не испуњава уговорне обавезе, Наручилац задржава право да, поред наплате средства обезбеђења за добро извршење посла, раскине Уговор са Пружаоцем услуге и затражи накнаду штете.
	Уговор се може раскинути споразумно.
На сва питања која нису прецизирана овим Уговором, а односе се на споразумни, једнострани раскид, као и отказ Уговора, примењиваће се релевантне одредбе Закона о облигационим односима.

                                                                 Члан 15.
У случају раскида уговора, Пружалац услуге је дужан да Наручиоцу записнички преда сву до тада израђену документацију која је предмет овог уговора, и то нарочито претходну студију оправданости, генерални пројекат, Просторни план подручја посебне намене, Извештај о стратешкој процени утицаја на животну средину, као и сву пратећу документацију, подлоге, елаборате, графичке прилоге, радне верзије, дигиталне записе и другу документацију израђену до дана раскида уговора.
Пружалац услуге је дужан да, у року који одреди Наручилац, отклони све недостатке у предатој документацији који су настали до дана раскида уговора и преда Наручиоцу комплетну документацију затечену у фази израде на дан раскида уговора.
У случају раскида уговора, Пружалац услуге је дужан да Наручиоцу преда и преглед до тада извршених активности, са јасним приказом степена реализације уговорних обавеза, потписан од стране одговорних лица Пружаоца услуге.
Уколико Пружалац услуге не поступи у складу са обавезама из овог члана, Наручилац је овлашћен да преузме документацију, подлоге и све друге материјале који су предмет овог уговора, о трошку Пружаоца услуге.
Уговорне стране сагласно констатују да документација израђена до дана раскида уговора, а која је предмет овог уговора, остаје у својини Наручиоца, у обиму у ком је плаћена, те да Наручилац има право да исту користи за наставак реализације пројекта, без сагласности Пружаоца услуге.

                               ЗАБРАНА УСТУПАЊА И ЗАЛАГАЊА УГОВОРА
Члан 16.
Ниједна страна нема право да овај уговор или неко од својих права и обавеза из овог уговора уступи, прода, нити заложи трећем лицу без  претходне  сагласности  Наручиоца.

                                            ПРЕЛАЗНЕ И ЗАВРШНЕ ОДРЕДБЕ
Члан 17.
За све што није регулисано овим Уговором, примењиваће се одредбе закона који регулише облигационе односе, закона којим је уређено планирање и изградња, као и други релевантни прописи.
Члан 18.
Све спорове који проистекну у реализацији овог Уговора, уговорне стране ће настојати да реше споразумно. У случају да споразум није могућ, спор ће бити решен пред стварно надлежним судом у Београду.
                                                                    Члан 19.
Овај Уговор сматра се закљученим даном стављања последњег потписа уговарача и траје 36 месеци.
Овај Уговор је закључен у 4 (четири) истоветна примерка, од којих по 2 (два) примерка припадају свакој уговорној страни.


           ПРУЖАЛАЦ УСЛУГЕ:				              НАРУЧИЛАЦ:

        ___________________________	                    __________________________
										

	
	2/50



